Aalborg Stiftstidende, 1840-05-27
Ved Beretningen om Lieutenant Raasloffs Fald i Afrika siger Fædrelandet: "Skulde denne Efterretning bekræfte sig, vil Armeen beklage Tabet af en talentfuld og meget lovende ung Officeer, i alt Fald vil det bestyrke den Overbeviisning, at de danske Officerer ville gjøre Danmark Ære, saa ofte de kun blive godt anforte. - Om det ved Hr. Stages Aftenunderholdning fremstillede, af Hr. Bournonville attangerede, Galleri af det oldenborgske Kongehuus hedder det i en Kritik i Fædrelandet: "At et af Malerierne: Frederik den Tredie, der sværger at døe i sin Rede aldeles forseilede sin Virkning, havde ikke alene sin Grund deri, at Motivet er plastisk-utydeligt, i den Dirren og Rysfigurerne i Maleriet kun alt for baandgribeligt, skjøndt sagtens imod sin Villie, forraadte sit Cujoneri. Kun Christian den Fjerde ved Femmern og Tordenskjold modtoges med den Begeistring, hvormed et Folk finder Glæde i at hilse sine store Mænd. - Hoscheien hos Hs. Maj. Enkedronningen, Kammerherre, Baron Georg v. Moltke-Rosenkrantz, C. af D. og D. M., er i Onsdags ved Døden afgaaet. Fra Thisted Egnen, d. 25de Mai. At ogsaa Sands for hvad der er Almeent og Skjønt, under den fremskridende, demokratiske Aands Udvikling, næres selv i Egne, der saavel høre til de af Naturen mindst begunstigede, som og i hvis isolerede og nogne Beliggenhed Savnet af heldige Omgivelser haardt maa foles: derpaa frembyder den nordvestlige Deel af Jylland Exempel. Efter en i saa Henseende fattet Ider, blev det nemlig bestemt, at der paa Bulbjerg i Vesterhanherred, Thisted Amt, indtil videre, saafremt forslaget maatte finde bifald, hvert Aar i det Mindre skulde holdes en Folkefest, og, ifølge en i dette Øiemeed udstædt Jndbydelse, ere de fornødne Tilskud til en Bygnings Opførselse, paa bemeldte Bulbjerg i denne Anledning at Omegnens Beboere tilveiebragte, og Bygningen fortiden under Arbeide. - J en, i en Udstrækning af 12 Mile for Skov blottet, Egn er det af saa mange Reisende, selv af vor nuregierende Konge, i Øie tagne Bulbjerg det mærkeligste og et sieldent Punct. Omgivet af vilde Sandklitter strækker det 350 Fod høie Bjerg, der tjener som Sømærke, sig lige til det barske Vesterhav, hvis Bølger slaae ind mod det bratte noget ind hulede Bjergs Ende. Jkke mindre mærkeligt er det stenede, til Huusbygninger anvendelige, Materiale, Bulbjerg indeholder, og den omtrent 50 Favne udenfor af Havet fremragende, Elementet trodsende, Klippemasse, Skareklit kaldet, der antyder, at Bjerget sandsynligviis har naaet derud i Havet. Medens man saaledes, om end de daglige Sysler tillode det, dog endnu finder sig for bortfjernet til at kunne deeltage i den projecterede Fest paa Himmelbjerget og der blandt Andet komme til at skue dettes yndige Omegn, maa man her nøies med at nyde Naturen paa sin Viis, men ikke mindre vil man vist ber, befjælet af Patriotismens sande Aand, vide at opfatte en Folkesamlingsrette Betydning; og at saaledes Taler saavelsom Sange ved Festlighederne i denne Anledning ville finde Sted, derpaa tør giøres Regning. - Den første Folkefest er bestemt til Afholdelse i Anledning af den 28de Juni førstkommende, som en for Danmark skiøn Dag, paa hvilken Landets vise Regents, Kong Christian den 8des og ædle Gemalindes Kronning foregaaer og til hvis Regiering de skjønneste Forhaabninger knyttes. Ligesom imidlertid flere Omstændigheder lægge Hindringer for at Høitideligheden her kan finde Sted selve den 28de Juni, istedet for hvilken Dag man har bestemt den 1ste Juli førstk., saaledes har man, for at faae de nødvendige Udgifter dækkede, seet sig nødt til at fastsætte Betalings Erlæggelse for Deeltagelsen, eens for Alle, dog, dersom derved fremkommer noget Overskud, vil Saadant blive anvendt til Bygningens Udvidelse eller Stedets Forskjønnelse. Entreen til denne Forsamling, der saaledes bestemt afholdes den 1ste Juli og Eftermiddagen og følgelig staaer aaben for Folk af alle Stænder, vil da blive nogle faa Mark og der vil for Beværtning, Musik og Fyrværkeri m.v., saavidt Leiligheden og Omstændighederne tilstede, blive dragen fornøden Omsorg. - Hvilken Dag i de efterfølgende Aar, Folkesamlingen bliver afholdt, er vel endnu ikke bestemt, dog vil denne formodentlig ikke blive den 28de Juni, men Stænderinstitutionsdagen, den 28de Mai, saafremt denne Dag efter Aarstiden vil findes passende, og hvis ikke Tiden maatte bringe en endnu glædeligere Dag.